कोर्ट ने सुनवाई करते हुए उत्तर प्रदेश सरकार को निर्देश जरी किया कि अगली सुनवाई या फैसला आने तक कोई भी टेंडर न निकला जाए। लेकिन उत्तर प्रदेश सरकार ने हाईकोर्ट के आदेशों की अवहेलना करते हुए 2012-13 की टेंडर नोटिस जारी कर दी और नई टेंडर प्रक्रिया की भी शुरुवात कर दी। बाल विकास पुष्टाहार विभाग ने हाईकोर्ट में मामला रहते हुए भी दिनांक 31-10-2012 को टेंडर खोला वहीं दूसरे टेंडर को खोलने की तारीख 01-11-2012 है, जबकि तीसरा टेंडर 02-11-2012 को खोला जायेगा । कुल मिलाकर इस साल भी अनुमानित करीब 3 हज़ार करोड़ के पुष्टाहार की सप्लाई का ठेका होना है, जो प्रतिवर्ष के लिए है। सूत्रों की माने तो ये ठेके पोंटी के करीबी लोगों को खुश करने की विभागीय मंत्री की कवायद माना जा सकता है ।